CELEX: 51998PC0174
Language: el
Date: 1998-03-19
Title: Πρόταση οδηγίας του Συμβουλίου για την εναρμόνιση των όρων εξέτασης των συμβούλων ασφαλείας για τις οδικές, σιδηροδρομικές και εσωτερικές πλωτές μεταφορές επικίνδυνων εμπορευμάτων

Avis juridique important

|

51998PC0174

Πρόταση οδηγίας του Συμβουλίου για την εναρμόνιση των όρων εξέτασης των συμβούλων ασφαλείας για τις οδικές, σιδηροδρομικές και εσωτερικές πλωτές μεταφορές επικίνδυνων εμπορευμάτων  /* COM/98/0174 τελικό - SYN 98/0106 */  

Επίσημη Εφημερίδα αριθ. C 148 της 14/05/1998 σ. 0021

Πρόταση οδηγίας του Συμβουλίου για την εναρμόνιση των όρων εξέτασης των συμβούλων ασφαλείας για τις οδικές, σιδηροδρομικές και εσωτερικές πλωτές μεταφορές επικίνδυνων εμπορευμάτων (98/C 148/12) (Κείμενο που παρουσιάζει ενδιαφέρον για τον ΕΟΧ) COM(1998) 174 τελικό - 98/0106(SYN) (Υποβληθείσα από την Επιτροπή στις 19 Μαρτίου 1998)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 75 παράγραφος 1 σημείο γ),την πρόταση της Επιτροπής,τη γνώμη της Οικονομικής και Κοινωνικής Επιτροπής,Ενεργώντας σύμφωνα με τη διαδικασία του άρθρο 189 Γ της συνθήκης και σε συνεργασία με το Ευρωπαϊκό Κοινοβούλιο,Εκτιμώντας:ότι η βελτίωση της ασφάλειας των μεταφορών και η προστασία του περιβάλλοντος, ιδίως όσον αφορά τις οδικές, σιδηροδρομικές και εσωτερικές πλωτές μεταφορές επικίνδυνων εμπορευμάτων, αποτελούν σημαντικά θέματα 7 ότι ο ανθρώπινος παράγοντας είναι σημαντικός για την ασφαλή λειτουργία των μέσων μεταφοράς 7ότι, βάσει των διατάξεων της οδηγίας 96/35/ΕΚ του Συμβουλίου της 3ης Ιουνίου 1996 σχετικά με το διορισμό και την επαγγελματική κατάρτιση συμβούλων ασφαλείας για την οδική, σιδηροδρομική και πλωτή μεταφορά επικίνδυνων εμπορευμάτων (1), όλες οι επιχειρήσεις των οποίων οι δραστηριότητες συμπεριλαμβάνουν οδικές, σιδηροδρομικές και εσωτερικές πλωτές μεταφορές επικίνδυνων εμπορευμάτων, συμπεριλαμβανομένων των εργασιών φορτοεκφόρτωσης που συνδέονται με τις μεταφορές αυτές, υποχρεούνται να διορίζουν έναν ή περισσότερους συμβούλους ασφαλείας 7 ότι η οδηγία 96/35/ΕΚ δεν περιέχει λεπτομερείς διατάξεις που να αφορούν την εναρμόνιση των όρων εξέτασης και τις προϋποθέσεις που πρέπει να πληρούν οι εξεταστικοί οργανισμοί 7ότι είναι απαραίτητο να θεσπίσουν τα κράτη μέλη ένα κοινό πλαίσιο για τις εξετάσεις αυτές καθώς και τους όρους που εφαρμόζονται στους εξεταστικούς οργανισμούς ώστε να εξασφαλισθεί ένα συγκεκριμένο επίπεδο ποιότητας και να διευκολυνθεί η αμοιβαία αναγνώριση των πιστοποιητικών σε όλη την Κοινότητα 7ότι στόχος των διατάξεων της παρούσας οδηγίας είναι η εναρμόνιση των όρων εξέτασης 7 ότι οι εξετάσεις θα διεξάγονται υπό μορφή γραπτών εξετάσεων και θα συνίστανται σε ερωτήσεις βασιζόμενες στα θέματα που καθορίζονται στο Παράρτημα II της οδηγίας 96/35/ΕΚ και σε μια περιπτωσιολογική μελέτη στο πλαίσιο της οποίας οι υποψήφιοι θα μπορούν να αποδείξουν ότι έχουν την ικανότητα να εκπληρώσουν τα καθήκοντα του συμβούλου ασφαλείας 7ότι τα κράτη μέλη δύνανται να ορίσουν ότι οι σύμβουλοι ασφαλείας που απασχολούνται σε επιχειρήσεις των οποίων οι δραστηριότητες αφορούν μόνο συγκεκριμένων τύπων επικίνδυνα εμπορεύματα θα εξετάζονται μόνο επί θεμάτων σχετικών με τους τομείς δραστηριότητάς τους 7 ότι, στην περίπτωση αυτή, στο πιστοποιητικό κοινοτικού τύπου θα επισημαίνεται σαφώς το περιορισμένο πεδίο ισχύος του 7ότι οι εξετάσεις που διενεργούν οι εξεταστικοί οργανισμοί θα υπόκεινται στην έγκριση της αρμόδιας αρχής των κρατών μελών 7 ότι τα κράτη μέλη θα καθορίζουν τις προϋποθέσεις που πρέπει να πληρούν οι εξεταστικοί οργανισμοί ούτως ώστε να διασφαλίζεται η υψηλή ποιότητα των υπηρεσιών 7 ότι οι εξεταστικοί οργανισμοί θα διαθέτουν τα απαιτούμενα τεχνικά προσόντα και θα είναι αξιόπιστοι 7ότι τα κράτη μέλη θα αλληλοεπικουρούνται για την εφαρμογή της παρούσας οδηγίας 7ότι η Επιτροπή θα επικουρείται από τη συμβουλευτική επιτροπή που προβλέπεται στην οδηγία 87/373/ΕΟΚ του Συμβουλίου της 13ης Ιουλίου 1987,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:ΚΕΦΑΛΑΙΟ I ΠΕΔΙΟ ΕΦΑΡΜΟΓΗΣ ΚΑΙ ΟΡΙΣΜΟΙ Άρθρο 1 Πεδίο εφαρμογής1. Η παρούσα οδηγία καθορίζει τους υποχρεωτικούς όρους εξέτασης που πρέπει να πληρούνται για το διορισμό συμβούλων ασφαλείας για τη μεταφορά επικίνδυνων εμπορευμάτων σύμφωνα με την οδηγία 96/35/ΕΚ.2. Τα κράτη μέλη λαμβάνουν όλα τα αναγκαία και προσήκοντα μέτρα ώστε να εξασφαλίσουν ότι οι σύμβουλοι ασφαλείας υποβάλλονται σε εξετάσεις σύμφωνα με τους όρους που προβλέπονται στην παρούσα οδηγία.Άρθρο 2 ΟρισμοίΓια τους σκοπούς της παρούσας οδηγίας, νοείται ως:- «σύμβουλος ασφαλείας για τη μεταφορά επικίνδυνων εμπορευμάτων», ονομαζόμενος στο εξής «σύμβουλος»: κάθε πρόσωπο που ορίζεται στο άρθρο 2 εδάφιο β) της οδηγίας 96/35/ΕΚ 7- «επικίνδυνα εμπορεύματα»: τα εμπορεύματα που ορίζονται στο άρθρο 2 της οδηγίας 96/55/ΕΚ (2) και στο άρθρο 2 της οδηγίας 96/49/ΕΚ (3) για την προσέγγιση των νομοθεσιών των κρατών μελών σχετικά με τις οδικές και τις σιδηροδρομικές μεταφορές επικίνδυνων εμπορευμάτων 7- «αρχική κατάρτιση»: η κατάρτιση μετά την επιτυχή περάτωση της οποίας εκδίδεται πιστοποιητικό επαγγελματικής κατάρτισης σύμφωνα με το άρθρο 5 της οδηγίας 96/35/ΕΚ 7- «επιχείρηση»: κάθε επιχείρηση που ορίζεται στο άρθρο 2 εδάφιο α) της οδηγίας 96/35/ΕΚ 7- «εξετάσεις»: οι εξετάσεις που προβλέπονται στο άρθρο 5 παράγραφος 2 της οδηγίας 96/35/ΕΚ 7- «εξεταστικός οργανισμός»: κάθε οργανισμός ο οποίος διενεργεί εξετάσεις με έγκριση της αρμόδιας αρχής των κρατών μελών.ΚΕΦΑΛΑΙΟ II ΕΞΕΤΑΣΕΙΣ Άρθρο 3 1. Μετά την περάτωση της αρχικής κατάρτισης, διενεργούνται εξετάσεις σύμφωνα με το άρθρο 5 παράγραφοι 2 και 4 της οδηγίας 96/35/ΕΚ.2. Στο πλαίσιο των εξετάσεων, οι υποψήφιοι καλούνται να αποδείξουν ότι διαθέτουν επαρκείς γνώσεις ώστε να τους χορηγηθεί το πιστοποιητικό επαγγελματικής κατάρτισης.3. Για το σκοπό αυτό, η αρμόδια αρχή, ή ο εγκεκριμένος από την αρμόδια αρχή εξεταστικός οργανισμός, ετοιμάζει κατάλογο ερωτήσεων οι οποίες καλύπτουν τουλάχιστον τα θέματα που ορίζονται στο Παράρτημα II της οδηγίας 96/35/ΕΚ. Οι ερωτήσεις που τίθενται στις εξετάσεις προέρχονται από τον κατάλογο αυτό.4. Οι εξετάσεις διεξάγονται υπό μορφή γραπτών εξετάσεων.5. α) Οι υποψήφιοι εξετάζονται στα θέματα που προβλέπονται στο Παράρτημα II της οδηγίας 96/35/ΕΚ. Συγκεκριμένα, οι υποψήφιοι καλούνται να απαντήσουν σε ερωτήσεις ως εξής:1. τρεις ερωτήσεις σε καθένα από τα ακόλουθα θέματα:- γενικά μέτρα πρόληψης και ασφάλειας,- ταξινόμηση των επικίνδυνων εμπορευμάτων,- γενικοί όροι συσκευασίας, συμπεριλαμβανομένων των δεξαμενών, των εμπορευματοκιβωτίων-δεξαμενών, των συρμών-δεξαμενών, κτλ.,- επισημάνσεις και ετικέτες κινδύνου,- ενδείξεις και αναφορές στα έγγραφα μεταφοράς,- χειρισμός και στοιβασία,- πληρώματα: επαγγελματική κατάρτιση,- έγγραφα οχήματος, πιστοποιητικά μεταφοράς,- οδηγίες ασφαλείας,- απαιτήσεις σχετικά με το υλικό μεταφοράς 72. δύο ερωτήσεις σε καθένα από τα ακόλουθα θέματα:- τρόπος και περιορισμοί αποστολής,- απαγορεύσεις και προφυλάξεις όσον αφορά την από κοινού φόρτωση,- διαχωρισμός των ουσιών,- περιορισμοί ως προς τις μεταφερόμενες ποσότητες και εξαιρούμενες ποσότητες,- καθαρισμός και/ή απαέρωση πριν από τη φόρτωση και μετά την εκφόρτωση,- κανόνες και περιορισμοί κυκλοφορίας και/ή ναυσιπλοΐας,- περιπτώσεις λειτουργικής και εκ παραδρομής απόρριψης ρυπογόνων ουσιών 73. μία ερώτηση σε καθένα από τα ακόλουθα θέματα:- μεταφορά επιβατών,- υποχρεώσεις επιτήρησης: στάθμευση.β) Οι υποψήφιοι καλούνται να πραγματοποιήσουν περιπτωσιολογική μελέτη με αντικείμενο σχετικό με τα προβλεπόμενα στο Παράρτημα I της οδηγίας 96/35/ΕΚ και, κατ' αυτό τον τρόπο, να αποδείξουν ότι είναι σε θέση να εκπληρώσουν τα καθήκοντα του συμβούλου.Άρθρο 4 1. Παρά τις διατάξεις του άρθρου 3 παράγραφος 5, τα κράτη μέλη δύνανται να ορίσουν ότι οι σύμβουλοι που απασχολούνται στις επιχειρήσεις που προβλέπονται στο άρθρο 2 και των οποίων οι δραστηριότητες αφορούν συγκεκριμένα επικίνδυνα εμπορεύματα, και ιδίως εμπορεύματα κλάσης 1 (εκρηκτικά), κλάσης 2 (αέρια), κλάσης 7 (ραδιενεργό υλικό) ή πετρελαιοειδή (αριθμοί UN 1202, 1203, 1223), θα εξετάζονται, σύμφωνα με το Παράρτημα II της οδηγίας 96/35/ΕΚ, μόνο στα θεματικά πεδία που έχουν σχέση με τις δραστηριότητές τους. Στην περίπτωση αυτή, στο πιστοποιητικό κατάρτισης κοινοτικού τύπου που εκδίδεται σύμφωνα με το Παράρτημα III της οδηγίας 96/35/ΕΚ επισημαίνεται σαφώς ότι ισχύει μόνο για τα συγκεκριμένα επικίνδυνα εμπορεύματα που προβλέπονται στο παρόν άρθρο σχετικά με τα οποία έχει εξετασθεί ο σύμβουλος.2. Πριν καθορίσουν όρους εξέτασης βάσει της παραγράφου 1, τα κράτη μέλη ανακοινώνουν τους όρους αυτούς στην Επιτροπή. Τα κράτη μέλη δύνανται να καθορίσουν τέτοιους όρους μόνο εφόσον αυτοί εγκριθούν σύμφωνα με τη διαδικασία που ορίζεται στο άρθρο 8.ΚΕΦΑΛΑΙΟ III ΚΑΘΗΚΟΝΤΑ ΤΗΣ ΑΡΜΟΔΙΑΣ ΑΡΧΗΣ ΠΡΟΫΠΟΘΕΣΕΙΣ ΠΟΥ ΠΡΕΠΕΙ ΝΑ ΠΛΗΡΟΥΝ ΟΙ ΕΞΕΤΑΣΤΙΚΟΙ ΟΡΓΑΝΙΣΜΟΙ Άρθρο 5 Τηρουμένου του κοινοτικού δικαίου, τα κράτη μέλη διορίζουν εξεταστικούς οργανισμούς με βάση τα ακόλουθα κριτήρια:α) τα προσόντα και τα πεδία δραστηριότητας του εξεταστικού οργανισμού 7β) λεπτομερές πρόγραμμα στο οποίο προσδιορίζονται τα εξεταστέα θέματα και οι μέθοδοι δοκιμασίας, η διάρκεια των γραπτών εξετάσεων και η ελάχιστη βαθμολογία που επιτρέπει την απόκτηση πιστοποιητικού.Άρθρο 6 1. Οι γραπτές εξετάσεις διοργανώνονται από τον εξεταστικό οργανισμό. Ο εξεταστικός οργανισμός υπόκειται στην έγκριση της αρμόδιας αρχής ή εξουσιοδοτημένου εκπροσώπου του οικείου κράτους μέλους.2. Οι εγκρίσεις που χορηγούνται σε εξεταστικούς οργανισμούς από τις αρμόδιες αρχές ή εξουσιοδοτημένους εκπροσώπους των κρατών μελών είναι σε έγγραφη μορφή και ισχύουν για περιορισμένο χρονικό διάστημα.3. Σε περίπτωση εγκρίσεων μη περιορισμένης χρονικά ισχύος, οι αρμόδιες αρχές ή εξουσιοδοτημένοι εκπρόσωποι των κρατών μελών προβαίνουν, ανά τακτά διαστήματα, σε αναθεώρηση των εγκρίσεων αυτών.Άρθρο 7 Τα κράτη μέλη αλληλοβοηθούνται για την εφαρμογή της παρούσας οδηγίας και ανταλλάσουν πληροφορίες σχετικά με τον κατάλογο ερωτήσεων που προβλέπεται στο άρθρο 3 παράγραφος 3.ΚΕΦΑΛΑΙΟ IV ΤΕΛΙΚΕΣ ΔΙΑΤΑΞΕΙΣ Άρθρο 8 1. Η Επιτροπή επικουρείται από την επιτροπή για τη μεταφορά επικίνδυνων εμπορευμάτων που συγκροτήθηκε δυνάμει του άρθρου 9 της οδηγίας 94/55/ΕΚ, ονομαζόμενη στο εξής «επιτροπή», απαρτίζεται από αντιπροσώπους των κρατών μελών και της οποίας προεδρεύει αντιπρόσωπος της Επιτροπής.2. Ο αντιπρόσωπος της Επιτροπής υποβάλλει στην επιτροπή σχέδιο των προς λήψη μέτρων. Η επιτροπή γνωμοδοτεί επί του σχεδίου αυτού εντός προθεσμίας την οποία καθορίζει η πρόεδρος ανάλογα με τον επείγοντα χαρακτήρα του συγκεκριμένου θέματος και, αν παραστεί ανάγκη, μέσω ψηφοφορίας.Η γνώμη της επιτροπής καταχωρείται στα πρακτικά 7 επιπλέον, κάθε κράτος μέλος έχει το δικαίωμα να ζητήσει να καταχωρηθεί η θέση του στα πρακτικά.Η Επιτροπή λαμβάνει ιδιαίτερα υπόψη της τη γνώμη της επιτροπής και την ενημερώνει σχετικά με τον τρόπο με τον οποίο έλαβε υπόψη τη γνώμη αυτή.Άρθρο 9 1. Τα κράτη μέλη θέτουν σε ισχύ τις νομοθετικές κανονιστικές και διοικητικές διατάξεις που είναι αναγκαίες για να συμμορφωθούν προς την παρούσα οδηγία πριν από την 30ή Ιουνίου 1999. Ενημερώνουν αμέσως την Επιτροπή σχετικά.Οι ως άνω διατάξεις περιέχουν παραπομπή στην παρούσα οδηγία κατά το χρόνο έκδοσής τους ή συνοδεύονται από τέτοια παραπομπή κατά την επίσημη δημοσίευσή τους. Οι λεπτομέρειες της παραπομπής αυτής καθορίζονται από τα κράτη μέλη.Τα κράτη μέλη εφαρμόζουν τις διατάξεις αυτές από 1ης Ιανουαρίου 2000.2. Τα κράτη μέλη ανακοινώνουν στην Επιτροπή τα κείμενα των διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.3. Τα κράτη μέλη καθιερώνουν σύστημα κυρώσεων για τις περιπτώσεις παραβίασης των εθνικών διατάξεων που έχουν θεσπισθεί σύμφωνα με την παρούσα οδηγία και λαμβάνουν όλα τα αναγκαία μέτρα ώστε να εξασφαλίσουν την επιβολή των κυρώσεων αυτών. Οι κυρώσεις πρέπει να είναι πραγματικές, ανάλογες της σοβαρότητας της παραβίασης και να έχουν αποτρεπτικό χαρακτήρα. Τα κράτη μέλη κοινοποιούν τις σχετικές διατάξεις στην Επιτροπή το αργότερο μέχρι τις 30 Ιουνίου 1998 7 κοινοποιούν επίσης το συντομότερο δυνατόν τυχόν μεταγενέστερες αλλαγές.Άρθρο 10 Η παρούσα οδηγία τίθεται σε ισχύ την εικοστή ημέρα μετά τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Άρθρο 11 Η παρούσα οδηγία απευθύνεται στα κράτη μέλη.(1) ΕΕ L 145 της 19.6.1996, σ. 10.(2) ΕΕ L 319 της 12.12.1994, σ. 4. Οδηγία η οποία τροποποιήθηκε με την οδηγία 96/86/ΕΚ της Επιτροπής (ΕΕ L 335 της 24.12.1996, σ. 43).(3) ΕΕ L 235 της 17.9.1996, σ. 25. Οδηγία η οποία τροποποιήθηκε με την οδηγία 96/87/ΕΚ της Επιτροπής (ΕΕ L της 24.12.1996, σ. 45).